פואד עאזם

פואד מוחמד עאזם (נולד ב-1958 בטייבה) הוא רופא בכיר בתחום המיילדות והגינקולוגיה. הוא נחשב לאחד המומחים הגדולים בתחום הפריון בארץ, וגם בעולם שמו הולך לפניו. הוא עובד כמנהל המכון לפריון והיחידה להפריה חוץ גופית בבית החולים ליס ליולדות ונשים בתוך המרכז הרפואי תל אביב על שם סוראסקי, בנוסף, הוא מנהל את השירות לשימור פוריות ואת השירות לתרומת ביציות בבית החולים ליס ליולדות ונשים. חבר במועצה הלאומית לגיניקולוגיה, ובשנים 2013–2016 כהן כיו"ר האיגוד הישראלי לחקר הפריון (איל"ה).
הוא למד רפואה באוניברסיטה העברית, והתמחה במיילדות, גיניקולוגיה ופריון. במהלך השנים השתלם באוניברסיטת ייל, שימש כפרופסור אורח באוניברסיטת סטנפורד, וזכה במלגות ופרסים שונים, בהם מלגת פולברייט ופרס האיגוד האמריקני לפריון. משנת 2009, פרופ' עאזם חבר בוועדת הלסינקי העליונה לניסויים רפואיים בבני אדם. והוא פרסם למעלה מ-90 מאמרים מדעיים.

ביוגרפיה

עאזם נולד בשנת 1958 בטייבה למשפחה צנועה. אביו, מוחמד, היה חקלאי פשוט שלמד עד כיתה ג', והיה איש שאוהב לקרוא וללמוד מניסיונות החיים ובכך הוא הפך לאיש מתורבת, וגם אמו, סלימה, הייתה צנועה. יש לעאזם חמש אחיות: סמירה, נורה, סהאם, עיידה, מראם, ושני אחים: נהאד, עזת. הוא למד בבית ספר יסודי בטייבה, והוא היה מהילדים המחוננים, וכשהיה בכיתות ח' ו- ט' ו- י' היה הולך ללמוד באוניברסיטת תל אביב אחרי בית הספר, ואביו היה אוסף אותו לאוניברסיטה ומחזיר אותו הביתה. הוא עבר מבית ספר יסודי לבית ספר תיכון בכפר הירוק והמשיך את לימודיו שם. כשהיה בכיתה י'-ב ובתקופת הלימודים שלו בכפר הירוק, התקבל בלימודי מתמטיקה באוניברסיטת תל אביב, כמו כן, היה לו נטייה ללימודי מתמטיקה, אבל אביו הציע לו ללמוד רפואה במקום מתמטיקה, הוא חשב על זה והחליט ללמוד רפואה. הוא למד רפואה באוניברסיטה העברית בירושלים, ואחרי שסיים הוא זכה בפרס הפקולטה לרפואה. בראשית הוא התמחה בכירורגיה אומנם אחר כך עבר לתחום המיילדות והגינקולוגיה. בשנת 1991 הוא עבר מבחן ההתמחות במיילדות וגינקולוגיה בהצטיינות בבית חולים "הקריה". והשתלם באנדוקרינולוגיה של הפריון באוניברסיטת "ייל" ושימש כפרופ' אורח בסטנפורד, ארצות הברית.

משפחתו

פואד עאזם התחתן בשנת 1982, ויש לו שלוש בנות: ג'ונה, נור, לנא. אשתו למדה כעורכת דין ויש לה תואר שני בתחום אמנם, היא לא עבדה בתחום זה, היא עובדת במשרד רווחה בירושלים, הבת שלו לנא עובדת סוציאלית, נור למדה רפואה ועובדת כרופאה, וג'ונה למדה משפטים ועובדת כעורכת דין.

ההישגים שלו

פרופ' עזאם היה יו"ר האיגוד הישראלי לחקר הפריון (אי"לה) בין השנים 2013–2016. והוא חבר במספר איגודים מקצועיים, ביניהם: האגודה הישראלית לגינקולוגיה ומיילדות, האגודה האמריקאית לפוריות והחברה הבינלאומית לשימור הפוריות. בנוסף פרופ' עאזם עוסק במחקרים בתחום הפריון ולוקח חלק בהוראה בתחום. והוא מנהל המכון לפריון בביה"ח ליס ליולדות ונשים, המרכז הרפואי ת"א.
פרופ' עאזם פרסם יותר מ 90 מאמרים מדעים והשתתף כמרצה ביותר מ 200 כנסים מדעיים בתחומי התמחותו.
בנסיוניו הקליני שימש כרופא בכיר ביחידה להפריה חוץ-גופית בבית החולים ליולדות ונשים "ליס", במרכז הרפואי "ת"א איכילוב" וכמנהל השירות לשימור הפוריות והשירות לתרומת ביציות. והוא זכה במלגת "פולברייט" וכן בפרס האיגוד האמריקני בפריון ובשנים 2009 ו- 2013, והוא זכה בפרס המורה המצטיין של הפקולטה לרפואה בתל אביב. בשנים 2013–2016 כיהן כנשיא האגודה הישראלית לחקר הפוריות, כמו כן, זכה בפרס "הכוכב" של האיגוד האמריקני לחקר הפוריות, בשנת 2013 הוא זכה במלגת פלדמן לפרופ' אורח בסטנפורד ונבחר לפרופ' האורח הטוב ביותר. ובנוסף לחברותו באיגודים בינלאומיים ומקומיים שונים, הוא חבר במועצה הלאומית לגינקולוגיה, גנטיקה ופרינטולוגיה ומשנת 2009 חבר בוועדת הלסינקי העליונה. בנוסף לכך, הוא זכה בפרס ASRM Star Award.

תחביבים

פואד עאזם רוכב על אופניים בסופי שבוע, הוא אוהב מאוד לקרוא ספרים ולשמוע מוזיקה כמו שירים של אום כולתום, ואדיע אל-סאפי, פיירוז ובעיקר מוזיקה קלאסית.

מחקריו

על מחקרו כסטודנט לרפואה זכה בפרס הפקולטה בבית חולים הדסה.
אחרי המחקר הראשון שלו, ערך מחקרים נוספים רבים שעוסקים בתחום הפריון והגינקולוגיה. אחד מהמחקרים האלה נערך ב-2012 וסייע לחולות סרטן להביא ילדים לעולם לאחר החלמתן. הוא עסק בפסאודומיקסומה של הפריטואנאום, שהיא ממצא נדיר. מדובר במחלה כרונית, שבה תאי גידול בבטן מייצרים עודף מוצין עם שיעור תמותה גבוה באופן משמעותי. המחקר מתאר מקרה של אישה צעירה רווקה, ללא הריונות בעברה, אשר עברה תהליך שימור פוריות על ידי הפריה חוץ גופית (IVF) בנוסף לשימור עובר בהקפאה לפני ניתוח רדיקלי וטיפול כימותרפי אדג'ובנטי. ההיריון התקיים למרות סיבוך של הפרעה חסימתית בדרכי השתן. היא הביאה לעולם תינוק בריא בשבוע ה-32 להיריון.

אמירות נפוצות שלו

פואד עאזם: "אחד מהדברים שאני מנסה להעביר היום, בעצם מסר לדור הצעיר, שלמרות הקושי ניתן להגיע, והמפתח להצלחה הוא הכישלון. במילים אחרות, הרבה אנשים נכשלים, אבל אלה שמצליחים הם אלה שמתגברים על הכישלון, ממנפים אותו ושועטים קדימה."